Na osnovu člana 3. Sporazuma između Vijeća ministara Bosne i Hercegovine i Vlade Republike Slovenije o saradnji u oblasti kulture, obrazovanja i nauke („Službeni glasnik BiH“, broj 1/2001), Ministarstvo civilnih poslova BiH, objavljuje

**Konkurs**

**za sufinansiranje naučne i tehnološke saradnje između Bosne i Hercegovine i Republike Slovenije za period 2021.-2022. godine**

**Predmet konkursa**

Predmet javnog konkursa je sufinansiranje međusobnih posjeta do 14 dana (troškova putovanja i boravaka) istraživača iz Bosne i Hercegovine i istraživača iz Slovenije koji će izvoditi zajedničke naučno istraživačke projekte (u nastavku: bilateralni projekti) u periodu 2021/2022.

Slovenačka strana će za mlade istraživače (pojam mladi istraživač definira svaka institucija u svom konkursu prema svojim pravilima) iz Bosne i Hercegovine dodatno sufinansirati i duže posjete (1-3) mjeseca u Republici Sloveniji.

**Cilj javnog konkursa**

Cilj javnog konkursa je jačanje naučno istraživačke saradnje s Republikom Slovenijom, povećanje mobilnosti bosanskohercegovačkih istraživača i broja gostovanja vrhunskih istraživača iz Slovenije u Bosni i Hercegovini, kao i povećanje broja prijava bosanskohercegovačkih istraživača na konkurse okvirnih programa Evropske unije na području istraživanja i inovacija i na ostale međunarodne konkurse.

**Vrijeme izvođenja zajedničkih projekata**

Vrijeme izvođenja zajedničkih bilateralnih projekata je dvije godine (od 1. januara 2021. do 31. decembra 2022. godine).

**Uvjeti konkursa**

U Republici Srpskoj projektne prijedloge mogu kandidirati istraživači i naučno istraživačke organizacije u skladu sa odredbama Zakona o naučno istraživačkoj djelatnosti i tehnološkom razvoju (Službeni glasnik Republike Srpske, broj 6/12, 33/14 i 66/18), a koje su upisane u Registar naučno istraživačkih organizacija koji se vodi pri Ministarstvu za naučno tehnološki razvoj, visoko obrazovanje i informaciono društvo.

U Federaciji Bosne i Hercegovine projektne prijedloge mogu prijaviti naučno istraživačke i istraživačko razvojne institucije u skladu s odredbama konkursa za sufinansiranje/finansiranje naučno istraživačkih i istraživačko-razvojnih projekata u Federaciji Bosne i Hercegovine u 2020. godini (objavljen na službenoj web stranici Federalnog ministarstva obrazovanja i nauke: [www.fmon.gov.ba](http://www.fmon.gov.ba)).

Istraživači iz Bosne i Hercegovine za učešće u zajedničkim projektima treba da osiguraju pisanu saglasnost slovenačkog partnera na aplikacionom obrascu. Vođa projekta može podnijeti samo jednu prijavu projekta.

Vođa projekta u ime bosanskohercegovačke strane mora biti državljanin Bosne i Hercegovine s prebivalištem u Bosni i Hercegovini i zaposlenjem na nekoj od institucija koja se bavi naučno istraživačkim radom.

**Prijava na konkurs**

Prijava na konkurs se podnosi Ministarstvu civilnih poslova Bosne i Hercegovine, putem entitetskih Ministarstava nadležnih za nauku (Federalno ministarstvo obrazovanja i nauke, Ministarstvo za naučno tehnološki razvoj, visoko obrazovanja i informaciono društvo Republike Srpske).

Uz **prijavni obrazac** mora se dostaviti sljedeća dokumentacija:

* Detaljan opis projekta
* Potvrda o prebivalištu vođe projekta iz Bosne i Hercegovine
* Kratki CV za svakog člana projektnog tima
* Potvrda mladog istraživača da se školuje na drugom ili trećem ciklusu visokog obrazovanja
* Dokaz o kompetentnosti članova projektnog tima (lista relevantnih radova objavljenih u posljednjih pet godina za glavne članove projektnog tima iz Bosne i Hercegovine i iskustvo u vođenju projekata)
* Dokaz o dosadašnjem učešću aplikanta u međunarodnim programima (programi EU za oblast nauke, i drugi) u formi potpisane i ovjerene izjave

Prijave projekata na konkurs podnose se na obrascima koji se mogu preuzeti s web stranice Ministarstva civilnih poslova Bosne i Hercegovine [www.mcp.gov.ba](http://www.mcp.gov.ba) odnosno na web stranicama entitetskih ministarstava nauke [www.fmon.gov.ba](http://www.fmon.gov.ba) i [www.vladars.net](http://www.vladars.net) .

**Izbor projektnih prijedloga**

Sve projektne aplikacije koje podnose aplikanti iz Bosne i Hercegovine moraju ispunjavati opće i posebne uvjete i posebne odredbe pravilnika/kriterija o sufinansiranju naučno istraživačkih projekata koje primjenjuje Federalno ministarstvo obrazovanja i nauke (za aplikante s područja Federacije Bosne i Hercegovine) **i Pravilnika o mjerilima za ostvarivanje i finansiranje Programa međunarodne naučno istraživačke saradnje koji primjenjuje** **Ministarstvo za naučno tehnološki razvoj, visoko obrazovanje i informaciono društvo** (za aplikante s područja Republike Srpske).

Prednost prilikom izbora projekata će imati projekti koji na posljednjem javnom tenderu za period 2019-2020 nisu bili sufinansirani i koji imaju veće **učestvovanje mladih istraživača**, koji se baziraju na **nacionalnim istraživačkim projektima** koje finansiraju entitetska ministarstva i koji se finansiraju iz **međunarodnih izvora** i to na dogovorenim **prioritetnim područjima**:

* Informatika i telekomunikacije
* Energetika
* Hrana
* Životna sredina
* Kulturne i kreativne industrije

Zajednička komisija Ministarstva civilnih poslova Bosne i Hercegovine, Federalnog ministarstva obrazovanja i nauke i Ministarstva za naučno tehnološki razvoj, visoko obrazovanje i informaciono društvo razmotrit će pristigle prijave i izvršiti odabir projekata koje će predložiti Zajedničkom odboru za naučno tehnološku saradnju između Bosne i Hercegovine i Republike Slovenije za sufinansiranje.

Zajednički odbor za naučno tehnološku saradnju između Bosne i Hercegovine i Republike Slovenije izvršit će izbor projekata i utvrditi obim razmjene u okviru kojih će se sufinansirati boravci i putovanja istraživača i njihova saradnja, a na bazi dostavljenih projektnih aplikacija na ovaj konkurs.

**Finansiranje odabranih projekata**

**Troškovi vezani za razmjenu istraživača biće pokriveni na sljedeći način:**

* Strana koja prima istraživače snosi troškove smještaja (u skladu s važećim propisima) kao i troškove putovanja na svojoj teritoriji koji su neophodni za realizaciju projekta.
* Strana koja upućuje istraživače snosi troškove dnevnica i međunarodnog prijevoza između sjedišta institucija koje sarađuju.
* Slovenačka strana će mladim istraživačima iz Bosne i Hercegovine, za duže posjete u Republici Sloveniji (1-3 mjeseca), pored smještaja i dnevnica finansirati i troškove međunarodnog prijevoza, na najekonomičniji način, uvažavajući cijenu i potrošnju vremena.

Odabrani projekti će se finansirati u skladu s finansijskim mogućnostima entitetskih ministarstava nadležnih za nauku.

**Način, oblik i rok za slanje prijava**

Prijava s kompletnom dokumentacijom koja se traži u konkursu mora stići do 30. septembra 2020 do 15.00 sati u prostorije Federalnog ministarstva obrazovanja i nauke, dr Ante Starčevića bb, 88000 Mostar (za aplikante s područja Federacije Bosne i Hercegovine) ili Ministarstvo za naučnotehnološki razvoj, visoko obrazovanje i informaciono društvo, Trg Republike Srpske 1, 78000 Banja Luka (za aplikante s područja Republike Srpske) **s** naznakom “Prijava za sufinansiranje naučne i tehnološke saradnje između Bosne i Hercegovine i Republike Slovenije za period 2021-2022.godine”.

Partneri iz Slovenije prijave predaju u Javnu agenciju za istraživanje, do 30. septembra 2020. godine do 15.00 sati.

Dodatne informacije u vezi konkursa mogu se dobiti:

U Ministarstvu za naučnotehnološki razvoj, visoko obrazovanje i informaciono društvokod gđe Branke Savić, kontakt telefon: +387 51 338 717 svaki radni dan ili e-poštom [b.savic@mnrvoid.vladars.net](mailto:b.savic@mnrvoid.vladars.net). U Federalnom ministarstvu obrazovanja i nauke kod gđe Vahide Krekić, kontakt telefon : +38736 355 718 ili e-poštom vahida.krekic@fmon.gov.ba

**Neblagovremene, nepravilno označene i nepotpune prijave**

Neblagovremene, neodgovarajuće, te nepravilno označene i nepotpune prijave neće se uzimati u obzir.

**Obavijest o ishodu javnog konkursa**

Ministarstvo civilnih poslova i entitetska ministarstva nadležna za nauku će na svojim internet stranicama objaviti rezultate konkursa.

Entitetska ministarstva nadležna za nauku će na svojim internet stranicama pored rezultata konkursa, objaviti i interne procedure i obrasce zahtjeva za dodjelu sredstava po odobrenim projektima.

**APLIKACIONI OBRAZAC**

|  |  |  |  |  |  |  |
| --- | --- | --- | --- | --- | --- | --- |
| **ZAJEDNIČKI NAUČNO ISTRAŽIVAČKI PROJEKTI U OKVIRU NAUČNE I TEHNOLOŠKE SARADNJE IZMEĐU BiH I R SLOVENIJE U 2021. i 2022.GODINI** | | | | | | |
|  | |  | | |  | |
| Naziv projekta na jednom od zvaničnih jezika u BiH | | |  | | | |
| Naziv projekta na slovenačkom jeziku | | |  | | | |
| Skraćeni naziv projekta | | |  | | | |
|  | |  | |  | |  |
|  | | | **Slovenački vođa projekta** | | | **BiH vođa projekta** |
| IME | | |  | | |  |
| PREZIME | | |  | | |  |
| NAUČNO ZVANJE | | |  | | |  |
| RADNO MJESTO | | |  | | |  |
| INSTITUCIJA | NAZIV | |  | | |  |
| ADRESA | |  | | |  |
| Telefon | |  | | |  |
| Fax | |  | | |  |
| e-mail | |  | | |  |
| web- stranica | |  | | |  |
| Datum početka projekta | | | | | Dužina trajanja istraživanja | |
| **IME I PREZIME MLADOG ISTRAŽIVAČA** KOJI SE PREDLAŽE ZA FINANSIRANJE DUŽEG BORAVKA U SLOVENIJI | | | | | **BROJ MJESECI BORAVKA** | |
|  | | | | |  | |
|  |  |  |  |  |  |  |

|  |  |  |  |  |  |
| --- | --- | --- | --- | --- | --- |
| **ZAJEDNIČKI NAUČNOISTRAŽIVAČKI PROJEKTI U OKVIRU NAUČNE I TEHNOLOŠKE SARADNJE IZMEĐU BiH I R SLOVENIJE U 2021. i 2022.GODINI** | | | | | |
| **OPIS PROJEKTA:** | | | | | |
| **PRIORITETNO PODRUČJE *(zaokružiti):***   * Informatika i telekomunikacije * Energetika * Hrana * Životna sredina * Kulturne i kreativne industrije | | | | | |
|  |  | | |  | |
| **OČEKIVANI REZULTATI I PRIMJENA** | | | | | |
| PUBLIKACIJE | |  | | | |
| DRUGO  (patenti, licence,  uključivanje u druge  projekte,.. ) | |  | | | |
| **POTPISI I SAGLASNOSTI INSTITUCIJA** | | | | | |
|  | | U Sloveniji | | | U Bosni i Hercegovini |
| Potpis vođe projekta i  datum potpisa | |  | | |  |
| Rukovodilac institucije | | U potpunosti se slažem sa sadržajem projekta i podržavam  sufinansiranje boravaka istraživača | | | |
| POTPIS I DATUM | |  | | |  |
| Ime i prezime | |  | | |  |
| Zvanje / Funkcija | |  | | |  |
| Mjesto za pečat | | M.P. | | | M.P. |
|  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **ZAJEDNIČKI NAUČNOISTRAŽIVAČKI PROJEKTI U OKVIRU NAUČNE I TEHNOLOŠKE SARADNJE IZMEĐU BIH I R SLOVENIJE U 2021. i 2022. godini** | | | | | | | |
|  |  |  |  |  |  |  |  |
| **BORAVCI ISTRAŽIVAČA** | | | | | | | |
|  | **Boravci istraživača iz Slovenije u BiH** | | | | Boravci istraživača iz BiH u  Sloveniji | | |
| Godina | broj osoba  na godinu | broj dana  za svaku osobu¹ | broj mjeseci za svaku osobu² | putovanja unutar  Slovenije | broj osoba na godinu | broj  dana za svaku osobu¹ | broj mjeseci za svaku osobu² |
| PRVA GODINA |  |  |  |  |  |  |  |
| Ukupni broj dana/mjeseci  za sve istraživače za prvu godinu |  |  |  |  |  |  |
| DRUGA GODINA |  |  |  |  |  |  |  |
| Ukupni broj dana/mjeseci  za sve istraživače za drugu godinu |  |  |  |  |  |  |
| UKUPNO ZA OBJE GODINE |  |  |  |  |  |  |  |

¹ ako boravak traje kraće od jednog mjeseca

² ako boravak traje duže od jednog mjeseca

Napomena: slovenačka strana prihvata finansiranje boravka mladog istraživača u Sloveniji u periodu od jednog do tri mjeseca.

NAPOMENA:Ukupan broj dana za sve istraživače za jednu godinu mora da bude 14 dana osim za mlade istraživače koje slovenačka strana prihvati da finansira do 3 mjeseca.